**Intesa Invest Alternative fond od danas pod novim nazivom Intesa Invest Equity Alternative fond**

Ovom prilikom vas obaveštavamo da je Društvo za upravljanje otvorenim investicionim fondovima sa javnom ponudom i alternativnim investicionim fondovima Intesa Invest ad Beograd, izmenjen naziv Intesa Invest Alternative fonda u novi koji sada glasi **Intesa Invest Equity Alternative fond.**

U skladu sa gore navedenim i članom 96. Zakona o alternativnim investicionim fondovima, Društvo je izvršilo izmene Prospekta, Pravila fonda i Ključnih informacija i dana 20. avgusta 2025. godine obavestilo Komisiju za hartije od vrednosti o nameravanoj promeni naziva fonda.

Imajući u vidu da Komisija u roku od 30 dana od dana prijema navedenog obaveštenja nije imala primedbi u vezi gore navedene izmene naziva fonda, saglasno stavu 3. člana 96. Zakona o alternativnim investicionim fondovima smatra se da je predložene promene prihvatila i da od dana 20. septembra 2025. godine navedeni fond posluje pod nazivom Intesa Invest Equity Alternative.

Osnovni motiv odluke nalazi se u činjenici da u skladu sa Prospektom fonda, fond ulaže dominantno u akcije na međunarodnom tržištu kapitala, te smatramo da dodavanje naziva osnovne klase imovine doprinosi većoj transparentnosti i prepoznatljivosti. Dodatno, određeniji naziv fonda omogućava potencijalnim i postojećim investitorima da odmah razumeju osnovnu orijentaciju fonda, posebno uzevši u obzir snažan rast tržišta investicionih fondova u našoj zemlji, sa sve bogatijiom ponudom kako otvorenih investicionih fondova sa javnom ponudom, tako i alternativnih investicinonih fondova.

Ovo obaveštenje kao i izmenjeni dokumenti navedenog fonda Prospekt, Pravila poslovanja i Ključne informacije objavljeni su na internet stranici fonda (link: https://www.intesainvest.rs/fondovi/intesa-invest-alternative).

Za svako pitanje i eventualnu nedoumicu, možete nam se obratiti putem imejla info@intesainvest.rs ili na broj telefona 011/2011-555 na kojima smo dostupni da odgovorimo na Vaša pitanja u najkraćem mogućem roku.

Vaš Intesa Invest